LGA 2011

LGA 2011 ehk R-sokkel on Inteli loodud protsessoripesa. See on välja töötatud võimsates serveri- ja lauaarvutikonfiguratsioonides kasutatavate Inteli protsessoripesasade LGA 1366 (B-sokkel) ja LGA 1567 asendamiseks. LGA (Land Grid Array, pinnavõremaatriks) on protsessori kinnitustüüp. LGA 2011 protsessoripesal on 2011 kullatud otsaga jalga, mis puudutavad protsessori alumisel küljel asuvaid kontakte. 

R-sokkel kasutab Intel QuickPath Interconnect tehnoloogiat, et ühendada kahepesalises süsteemis protsessor lisaprotsessori ja lõunasillaga. Otsemeedialiides (Direct Media Interface, DMI) 2.0 ühendab protsessori platvormi kontrolleri jaoturiga (PCH), täpsemalt Sandy Bridge E-seeria protsessoreid Intel X79 kiibistikuga. Protsessor käsitleb põhjasilla funktsioone, näiteks mälukontrolli, PCIe kontrolli, DMI, FDI ja muid kiibile integreeritud funktsioone. Lisaprotsessoril asendab täiendav ×4 PCIe liides DMI liidest. R-soklil puudub sisseehitatud graafika nagu tema eellasel B-soklilgi.

R-soklit hakati müüma 14. novembril 2011. Ta toetab Sandy Bridge E-seeria protsessoreid, millel on 40× PCIe 2.0 või 3.0 rada ning 4 mälukanalit, mis toetavad DDR3-1600 muutmälu. R-sokli emaplaatidel on kas 4 või 8 DIMM mälupesa, mistõttu nad toetavad maksimaalselt 32 GB, 64 GB või 128 GB muutmälu (RAM). R-sokkel peab tagama skaleeritavuse, mis ületab 8 tuuma ning 20 MB vahemälu.

R-sokkel ühildub tulevikus väljatöötatavate Ivy Bridge E-seeria protsessoritega.

Kiibistik

LGA 2011 toetab Inteli uut X79 tugikiibistikku.
 Nimi  X79 Toetatud protsessorid  Sandy Bridge-E, Ivy Bridge-E DDR3 mälupesade arv  8 Ülekiirendamisvõimalused  CPU + Mem Integreeritud GPU   RAID 0/1/5/10   USB portide arv (USB 3.0)  14 (0) SATA portide arv (SATA 3.0)  4 (2) Peamine PCIe konfiguratsioon  40 × PCIe rada Teisene PCIe  8 × PCIe 2.0 (5GT/s) PCI   Intel Rapid Storage Technology   Smart Response Technology   Väljalaske kuupäev  14. november 2011

Lauaarvutite protsessorid

Kõik mudelid toetavad: MMX käsustikku, SSE, SSE2, SSE3, SSSE3, SSE4.1, SSE4.2, AVX, Enhanced Intel SpeedStep Technology (EIST), Intel 64, XD bit (NX biti teostus), TXT, Intel VT-x, Intel VT-d, Turbo Boost, AES-NI käsustik, Smart Cache, Hyper-threading.

Sandy Bridge-E protsessoreid ei müüda standardse Inteli jahutussüsteemiga. Intel pakub nii standardset kui vedelikjahutust, kusjuures mõlemaid müüakse eraldi.

 Nimi  Tuumade arv  Lõimede arv  Taktsagedus  Turbo Boost  Kordaja  L2 cache  L3 cache  Nõutav jahutus  Väljalaske kuupäev  Hind Core i7 Extreme 3970X  6  12  3,50 GHz  4,00 GHz  Lahtine  6×256 kB  15 MB  150 W  2012. aasta IV kvartal  999 $ Core i7 Extreme 3960X  6  12  3,30 GHz  3,90 GHz  Lahtine  6×256 kB  15 MB  130 W  14. november 2011  990 $ Core i7 3930K  6  12  3,20 GHz  3,80 GHz  Lahtine  6×256 kB  12 MB  130 W  14. november 2011  555 $ Core i7 3820  4  8  3,60 GHz  3,80 GHz  Osaliselt lahtine  4×256 kB  10 MB  130 W  14. veebruar 2012  305 $

Serverite protsessorid

Kõik mudelid toetavad MMX käsustikku, SSE, SSE2, SSE3, SSSE3, SSE4.1, SSE4.2, AVX, Enhanced Intel SpeedStep Technology, Intel 64, XD bit (NX biti teostus), TXT, Intel VT-x, Intel VT-d, Turbo Boost, AES-NI käsustik, Smart Cache, Hyper-threading.
 Nimi Tuumade arv  Lõimede arv  Taktsagedus  Turbo Boost  Kordaja  L2 cache  L3 cache  Nõutav jahutus  Väljalaske aeg  Hind Xeon E5 1660  6  12  3,30 GHz  3,90 GHz  39  6×256 kB  15 MB  130 W  2012. aasta I kvartal  1080 $ Xeon E5 1650  6  12  3,20 GHz  3,80 GHz  38  6×256 kB  12 MB  130 W  2012. aasta I kvartal  583 $ Xeon E5 1620  4  8  3,60 GHz  3,90 GHz  38  4×256 kB  10 MB  130 W  2012. aasta I kvartal  294 $

Viited

Kategooria:Protsessori_pesad